Decizia etapei de încadrare ( proiect)

Nr. ………. din 11.04.2024

 Ca urmare a solicitării de emitere a *acordului de mediu* adresate de **GOLDBACH DESIGN&BUILD S.R.L.** *prin RAZVAN-BOGDAN COBZARIU pentru* ***KAUFLAND ROMANIA SCS*** *,* cu adresa inmunicipiul Bucuresti, str. Calea Floreasca, nr. 165, etaj 4, ap. 4, înregistrată la Agenţia pentru Protecţia Mediului Constanţa cu nr. 4486RP din 18.05.2023, în baza Legii nr. 292/2018, *privind evaluarea impactului anumitor proiecte publice şi private asupra mediului* şi a Ordonanţei de urgenţă a Guvernului nr. 57/2007 *privind regimul ariilor naturale protejate, conservarea habitatelor naturale, a florei şi faunei sălbatice*, aprobată cu modificări şi completări prin Legea nr. 49/2011, cu modificările şi completările ulterioare,

 Ca urmare a parcurgerii *etapei de incadrare* in procedura de evaluare a impactului asupra mediului, dupa consultarea membrilor **C.A.T. in data de 13.03.2024**, Agentia pentru Protectia Mediului Constanta decide, ca *proiectul*: CONSTRUIRE HYPERMARKET KAUFLAND CU REGIM DE INALTIME PARTER CU ETAJ PARTIAL SI CONSTRUCTII ANEXE INTERIOARE SI EXTERIOARE (POST TRAFO, BAZIN REZERVA INCENDIU, BAZIN DE RETENTIE, ECHIPAMENTE TEHNICE, COPERTINA CARUCIARE), AMENAJARI EXTERIOARE INCINTA (PLATFORMA PARCARE, SPATII VERZI, DRUMURI, TROTUARE), AMENAJARI ACCESE RUTIERE SI PIETONALE, PARCARE UMBRITA, SPATII INCARCARE ELECTRICA, RACORDURI LA DRUMURILE PUBLICE, IMPREJMUIRE TEREN, ELEMENTE PUBLICITARE (PILON, PANOURI PUBLICITARE, TOTEM), ORGANIZARE DE SANTIER DE IMPORTANTA C SI BRANSAMENTE UTILITATI, propus a fi amplasat in **oras Navodari, zona Mamaia Nord, str. Hanului nr. 1, nr. cadastral/CF 102246, judetul Constanta, nu se supune evaluarii impactului asupra mediului.**

**Justificarea prezentei decizii:**

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul **se încadrează** în prevederile Legii 292/2018 *privind evaluarea impactului anumitor proiecte publice şi private asupra mediului,* Anexa **nr.2, pct. 10, lit. b);**

b) proiectul **nu intră** sub incidenţa art. 28 din O.U.G. nr. 57/2007 *privind regimul ariilor naturale protejate, conservarea habitatelor naturale, a florei şi faunei sălbatice*, cu modificările şi completările ulterioare**;**

c) proiectul propus **nu intra** sub incidenţa prevederilor art. 48 şi 54 din Legea apelor nr. 107/1996 , cu modificările şi completările ulterioare**;**

d) în conformitate cu criteriile prevăzute în anexa nr. 3 a Legii nr. 292/2018:

**1. Caracteristicile proiectelor:**

  **La identificarea caracteristicilor proiectelor se iau în considerare următoarele aspecte:**

1. Dimensiunea si conceptia intregului proiect :

 Prin proiect se propune **edificarea unui spațiu comercial de tip hipermarket**, **cu regimul de înălțime parter + etaj partial**, pentru comercializarea produselor alimentare și nealimentare, amplasarea unui post trafo, a padocurilor pentru cărucioare, a bazinului rezervă incendiu, amenajări exterioare în incintă (platformă parcare, spații verzi, drumuri, trotuare), realizarea împrejmuirii, a acceselor rutiere și pietonale, organizarea de șantier, amplasarea de stații de încărcare pentru vechicule electrice, a unui bazin de retenție, amplasarea de panouri publicitare pe fațade, a unui pilon, a unui totem și a unui panou publicitar digital.

Conceptul de funcționare al complexului comercial proiectat grupează mai multe zone principale cum ar fi: sala de vânzare, aleea tip mall cu spații de închiriat, dependințele destinate clienților, depozitul și aprovizionarea mărfii, încăperile tehnice şi cele administrative, precum și parcări, accese carosabile și pietonale, accese de aprovizionare.

Bilabrtul teritorial

 Suprafață teren - 17.610 m2

Ac – supr. construită la sol: 5.238,37 m2

Ad – supr. desfăşurată: 5.484,67 m2

**Suprafaţă totală spaţii verzi : 8.866,50 m2  (50,35%)**

**La sol : 3.708,90 m2 (21,06%)**

**Pe cladire : 4.444,80 m2 (25,24%)**

**Fatada verde : 712,80 m2 (4,05%)**

Suprafaţă platforme/alei: 8.662,73 m2 (49,19%)

**Număr locuri de parcare: 229**

Număr de niveluri: Parter + etaj parțial

**P.O.T.: 29,75%**

**C.U.T.: 0,31**

H max.: 10,35 m

H max. rec. pe fat.: 11,70 m

 Se propune realizarea spatiului verde cu rulouri de gazon. Se va realiza o zona de gard viu unde se va planta iedera sau arbusti *Tuia.*

***Vecinatatile amplasamentului:***

* NORD: Domeniu public și proprietate privată identificat cu nr. cad. 114202;
* VEST: Domeniu public – B-dul Mamaia Nord;
* SUD: Domeniu public – Str. Hanunului;
* EST Proprietăți private identificate cu nr. cad. 117241 și nr. cad. 115925.

**Amplasamentul pe care se va realiza proiectul este situat intr-o zona de impact cu risc, conform Legii 59/2016 privind controlul asupra pericolelor de accident major in care sunt implicate substante periculoase, cu modificari si completari, ca urmare a activitatilor desfasurate de operatorii economici: ROMPETROL RAFINARE S.A., OCTOGON GAZ&LOGISTICS S.R.L., ROMPETROL ENERGY S.A., BUTAN GAZ S.A.**

**Distanta de la terenul propus pentru realizarea investitiei, si pânã la ROMPETROL RAFINARE S.A. este de 6.580 ml Nord.**

***Construcții care se propun a fi edificate :***

**Obiect 1 – Hipermarket:**

* Se va construi centrul comercial de tip hipermarket, cu suprafața construită de 5.128,03 mp, suprafața desfășurată de 5.374,33 mp și regimul de înălțime parter + etaj parțial(si va cuprinde: Instalații electrice, Instalații sanitare, Instalații termice, Instalații de ventilații și desfumare, Instalații și echipamente tehnologice).

**Obiect 2 – Post Trafo:**

Este propus în cadrul incintei, în imediata apropiere a clădirii, iar sistemul constructiv al acestuia este alcătuit din elemente de B.A. prefabricate(Regim de înălțime - P;Înălțimea maximă - 2,40 m;Lungimea maximă este de 6,00 m și lățimea maximă este de 2,60 m).

**Obiect 3 – Padoc cărucioare (3 buc.)**

**Obiect 4 – Totem (stelă publicitară – 2 buc. )**

**Obiect 5 – Reclamă B2B (4 buc.)**

**Obiect 6 – Etrier TIR**

**Obiect 7 – Panou publicitar non food**

**Obiect 8 – Pilon 22 m**

**Obiect 9 – Bazin de incendiu subteran**

**Obiect 10 – Bazin de retenție subteran**

 ***Functiunea imobilului va fi Hipermarket, care va fi impartit astfel:***

* Zona de intrare cu aleea mall unde vor fi 4-5 chiriasi cu diferite functiuni – zoo, farmacie, accesorii GSM, etc;
* Sala de vanzare unde vor fi aranjate rafturi si expuse produsele;
* Zona de vitrina asistata unde se vor regasi mezelurile, lactatele, pestele ;
* Zona de depozitare care va fi legata de zona de andocare unde va fi depozitata marfa;
* Iar la etaj-ul 1 ( care este partial ) va fi zona de personal ( vestiare, birouri, sala de mese, etc.)

 In incinta va exista : spatiu verede amenajat, circulatii carosabile, parcari destinate clientilor, parcari pentru pers. cu dizabilitati, parcari destinate pentru “mama si copilul”, parcari destinate vehiculelor electrice.

 Intreaga suprafata va fi impartita astfel:

* Zona de parcare si circulatii
* Zona de andocare pe unde se face aprovizionarea
* Zona verde o sa fie o amenajare peisagera de inalta calitate – inclusiv domeniul public din fata limitei de proprietate cu bulevardul Mamaia Nord.

**Împrejmuirea terenului:**

Se propune a fi realizată la limita de SUD – EST, între amplasamentul studiat și terenurile învecinate. Lungimea acesteia va însuma cca. 301,00 m.

Împrejmuirea va fi realizată din fundații cilindrice de beton și soclu de beton în care vor fi încastrați stâlpi din oțel, care vor susține panouri metalice.

**Caile de acces**

-Terenul are deschidere și acces carosabil / pietonal direct din / la Str. Hanului aflată pe latura de SUD.

-Accesul cu tirul pentru aprovizionarea magazinului se va face pe latura de NORD din strada D26.

-Parcajele necesare funcționării obiectivului propus, vor fi amenajate în interiorul parcelei fără a ocupa partea carosabilă și vor fi dimensionate și organizate conform legislației, cu asigurarea necesarului de locuri de parcare, potrivit funcțiunii propuse.

-Se va creea încă un acces în incintă – pe latura de VEST, direct din B-dul Mamaia Nord pe domeniul public pentru a facilita accesul pe propriatetea KAUFLAND.

***Asigurarea utilităților***

***Alimentarea cu apa a obiectivului si evacuarea apelor uzate*** se va realiza din reţelele RAJA S.A. existente in zona.

***Alimentarea cu apă*** a obiectivului se va realiza din rețeaua locala existentă în zonă prin care se vor asigura debitele si presiunile necesare stingerii incendiilor si consumului de apa. Apa va fi utilizată în scop menajer și pentru stropirea spațiului verde.

Bransamentul la reteaua de apa se va face prin intermediul unui camin de apometru amplasat la limita proprietatii.

***Irigarea spatiilor verzi amplasate pe sol*** se va face prin intermediul unui camin de irigatii amplasat ingropat in exteriorul cladirii, iar *spatiile verzi amplasate pe invelitoare* se vor iriga prin intermediul unor racorduri dedicate, amplasate pe invelitoare. Instalatiile de irigat se vor alimenta din reteaua de alimentare cu apa a localitatii.

***Evacuarea apelor uzate,*** se va face in rețeaua existenta in zona, in administrarea RAJA S.A.

 ***Instalatii de canalizare***

Instalatiile interioare de canalizare a apelor uzate menajere asigura colectarea si evacuarea in reteaua exterioara de canalizare din incinta, a urmatoarelor categorii de ape uzate:

* *ape uzate menajere provenite din functionarea obiectelor sanitare;*
* *ape uzate menajere incarcate cu grasimi;*
* *ape pluviale*;
* *ape de condens* provenite din functionarea aparatelor de climatizare a aerului.

Apele uzate menajere colectate de la obiectele sanitare, se vor evacua gravitational, prin curgere libera, la reteaua de canalizare care se va executa in incinta.

**Apele uzate menajere cu continut ridicat de grasimi se vor directiona catre separatoarele de grasimi si de retinere a namolului cu volumul minim de 400 l**, **montate ingropat in exteriorul cladirii**. Dupa separatoare, se prevede un camin de vizitare pentru prelevat probe sau acest dispozitiv va fi incorporat in separator.

**Instalatiile de canalizare a apelor meteorice (pluviale)** asigura preluarea acestor ape prin doua retele separate si anume: una care preia apele pluviale de pe cladire si una care preia apele pluviale de pe platforma si parcari.

Colectarea si evacuarea apelor pluviale de pe terase/invelitoare se va realiza prin sistemul de drenare pentru acoperişuri, Loro-x, alcatuit din receptori de terasa, tevi şi fitinguri realizate din otel zincat, care este bazat pe un sistem de aspiratie cu presiune negativa.

Apele pluviale colectate de pe platforme si parcari prin intermediul gurilor de scurgere sunt preepurate intr-un separator de namol si hidrocarburi cu debitul nominal de 120 l/s.

**Apele provenite de la separatorul de hidrocarburi impreuna cu cele provenite de pe acoperisul cladirii se vor directiona catre bazinul de retentie cu volumul util de 210 m3**. De aici apele sunt directionate controlat, prin pompare, la reteaua publica de canalizare.

**Apa pentru stingerea incendiilor**

***Grupuri de pompare***

Grupul de pompare hidranti interiori si hidranti exteriori

Grupul de pompare aferent instalatiilor de stingere a incendiilor cu hidranti interiori si exteriori va fi instalat intr-o constructie, supraterana, separata de magazinul comercial, cu acces direct din exterior, situata in incinta obiectivului studiat.

Camera tehnica va fi comuna atat pentru montarea grupului de pompare hidranti interiori/exteriori, cat si pentru montarea grupului de pompare sprinklere.

***Grupul de pompare sprinklere***

Grupul de pompare aferent instalatiilor de stingere a incendiilor cu sprinklere va fi instalat intr-o constructie, supraterana, separata de magazinul comercial, cu acces direct din exterior, situata in incinta obiectivului studiat.

Camera tehnica va fi comuna atat pentru montarea grupului de pompare sprinklere, cat si pentru montarea grupului de pompare hidranti interiori/exteriori.

***Rezerva de apã***

Rezerva de apa hidranti interiori si hidranti exteriori

Rezerva intangibila de apa, necesara instalatiilor de stingere a incendiilor cu hidranti interiori si hidranti exteriori, se va pastra intr-un rezervor suprateran, separat de rezerva de apa necesara instalatiilor automate de stingere cu sprinklere, amplasat in imediata apropiere a camerei statiei de pompare.

Rezerva totala de apa necesara instalatiilor de stingere a incendiilor cu hidranti interiori si hidranti exteriori, va avea o capacitatea utila de 120 m3.

Rezerva totala de apa necesara instalatiilor de stingere a incendiilor cu sprinklere, va avea o capacitatea utila de 530 m3.

***Alimentarea cu energie electrică*** a obiectivului se va realiza din reteaua publica de distributie a energiei electrice prin intermediul unui bransament tip LES, prin intermediul unui post de transformare propriu. Întregul ansamblu va fi deservit de un grup electrogen ce va alimenta consumatorii vitali în cazul întreruperii cu energie electrică.

**Instalații electrice:** de forța (prize), iluminat interior, exterior și de siguranță, protecție la trăsnet și împământare, rețea de date: casierii, semnalizare client, sonorizare, de detecție și alarmare în caz de incendiu, antiefracție, supraveghere video .

***Organizarea de șantier***

Şantierul se va asigura in incinta terenului aflat in proprietatea beneficiarului, **pe o suprafata de teren de 740,00 mp,** fara a afecta proprietatile vecine .

Organizarea de santier va fi dotata cu:

* Container vestiar muncitori
* Container pozare materiale
* Container birou
* Cabina paza;
* Platforma betonata cu sistem de spalare anvelope si sasiu;
* Toalete ecologice ;
* Zona depozitare materiale constructii;
* Platforma pt parcare utilaje.

 b) cumularea cu alte proiecte existente si/sau aprobate: *nu este cazul.*

 c) utilizarea resurselor naturale, in special a solului, a terenurilor, a apei si a biodiversitatii – *nu este cazul.*

 d) producţia de deşeuri – ***în perioada lucrărilor rezultă*** *deşeuri specifice activităţii de construire:*

|  |  |  |  |
| --- | --- | --- | --- |
| **Denumire deşeu** | **Stare fizica****(S-solida****L-lichida****SS-semisolida)** |  **Cod deseu conf. Deciziei Comisiei din 18 decembrie 2014 de modificare a Deciziei 2000/ 532/CE de stabilire a unei liste de deseuri in temeiul Directivei 2008/ 98/CE a Parlamentului European si a Consiliului** | **Managementul deşeurilor**  |
| **Deseuri****valorificate** | **Deseuri eliminate** |
| Uleiuri uzate | L | 13 02 06\*13 02 05\* | √ | - |
| Deseuri ambalaje din hartie si carton  | S | 15 01 01 | √ | - |
| Deseuri ambalaje de material plastic  | S | 15 01 02 | √ | - |
| Ambalaje din lemn  | S | 15 01 03 | √ | - |
| Ambalaje nemetalice  | S | 15 01 04 | √ | - |
| Absorbanți, materiale filtrante (inclusiv filtre de ulei nespecificate în altă parte), materiale de lustruire și îmbrăcăminte de protecție contaminate cu substanțe periculoase  | S | 15 02 02\* | √ | - |
| Amestecuri de beton, cărămizi, țigle și produse ceramice, altele decât cele specificate la 17 01 06  | S | 17 01 07 | √ | - |
| Lemn | S | 17 02 01 | √ | - |
| Sticla | S | 17 02 02 | √ | - |
| Materiale plastice  | S | 17 02 03 | √ | - |
| Cupru  | S | 17 04 01 | √ | - |
| Aluminiu | S | 17 04 02 | √ | - |
| Deseuri metalice din constructii | S | 17 04 05 | √ | - |
| Capete conductori – neferoase cu izolatii  | S | 17 04 11 | √ | - |
| pământ și pietre, altele decât cele specificate la 17 05 03  | S | 17 05 04 | - | √ |
| materiale izolante, altele decât cele specificate la 17 06 01 și 17 06 03 | S | 17 06 04 | √ | - |
| Deșeuri amestecate de la construcții și demolări, altele decât cele specificate la 17 09 01, 17 09 02 și 17 09 03 | S | 17 09 04 | √ | - |
| Alte deseuri specifice activitatilor de constructie | S | 17 09 04 | √ | - |
| Deseuri menajere si asimilabil menajere  | S | 20 03 01 | - | √ |

Colectarea deseurilor generate in perioada construirii hypermarket-ului se va face intr-un spațiu special amenajat . Se va institui colectarea selectiva a deseurilor pe categorii, in recipiente colorate diferit si inscripționate. Inainte de punerea in functiune a obiectivului se vor incheia contracte cu firme autorizate in valorificarea/eliminarea deseurilor.

Pentru toate categoriile de deseuri generate din activitatea de constructie a obiectivului se va avea in vedere colectarea selectiva la locul de producere si depozitarea in spatii special amenajate in cadrul organizarii de santier.

Deseurile menajere vor fi preluate de serviciul de salubrizare orasenesc, iar deseurile reciclabile vor fi predate catre societati autorizate in valorificarea/eliminarea acestor tipuri de materiale.

Materialele inerte, precum resturile de materiale de constructii, materiale de termoizolatie, vor fi transportate in locurile indicate de administratia publica locala prin Autorizatia de Construire sau vor fi transportate la un depozit de deseuri inerte, autorizat conform legislatiei in vigoare.

Pamantul rezultat din realizarea sapaturilor fundatiei pentru construirea imobilului va fi pastrat pe terenul beneficiarului pentru amenajari peisagistice.

 e) poluarea si alte efecte nocive: *emisiile, zgomotul şi vibraţiile sunt cele produse prin funcţionarea utilajelor specifice în perioada lucrărilor*.

 f) riscurile de accidente majore si/sau dezastre relevante pentru proiectul in cauza, inclusiv cele cauzate de schimbarile climatice, conform cunostintelor stiintifice: *nu este cazul*.

 g) riscurile pentru sanatatea umana (de exemplu, din cauza contaminarii apei sau a poluarii atmosferice): *nu este cazul.*

**2. Amplasarea proiectelor**

 Sensibilitatea ecologica a zonelor geografice susceptibile de a fi afectate de proiecte trebuie luata in considerare, in special in ceea ce priveste:

a) utilizarea actuala si aprobata a terenurilor: *conform* ***Certificatului de Urbanism nr.***295 din 18.05.2023 emis de Primaria Orasului Navodari :

* folosirea actuala a terenului este cea de teren liber de constructii;
* destinatia terenului stabilita prin documentatiile de urbanism aprobate: hypermarket, comert, servicii, birouri si sedii administrative, constructii aferente echiparii tehnico edilitare, circulatii auto pietonale, parcaje, spatii verzi, amenajare loc de joaca;
* terenul este situat în intravilanul orasului Navodari, Trup C, UTR - ZR1: zonă hipermarchet, comerț, servicii, birouri și sedii administrative.

b) bogatia, disponibilitatea, calitatea si capacitatea de regenerare relative ale resurselor naturale (inclusiv solul, terenurilor, apa si biodiversitatea) din zona si din subteranul acesteia*: nu este cazul*.

 c) capacitatea de absorbţie a mediului natural, acordandu-se o atentie speciala urmatoarelor zone:

1. zone umede, zone riverane, guri ale raurilor: *nu este cazul*.

 ii) zone costiere si mediul marin: *nu este cazul*.

 iii) zonele montane şi forestiere: *nu este cazul*.

 iv) rezervaţii si parcuri naturale: *nu este cazul*.

 v) zone clasificate sau protejate de dreptul national; zone Natura 2000 desemnate de statele membre in conformitate cu Directiva 92/43/CEE si cu Directiva 2009/147/CE: *nu este cazul*.

 vi) zonele in care au existat deja cazuri de nerespectare a standardelor de calitate a mediului prevazute in dreptul Uniunii si relevante pentru proiect sau in care se considera ca exista astfel de cazuri: *nu este cazul***.**

 vii) zonele cu o densitate mare a populatiei: ***oras Navodari.***

 viii) peisaje si situri importante din punct de vedere istoric, cultural sau arheologic*: nu este cazul*.

**3. Tipurile si caracteristicile impactului potenţial**

Efectele semnificative pe care le pot avea proiectele asupra mediului trebuie analizate in raport cu criteriile stabilite la punctele 1 si 2 din prezenta anexa, avand in vedere impactul proiectului asupra factorilor prevazuti la articolul 3 alineatul (1), si tinand seama de:

 a) importanta si extinderea spatiala a impactului (de exemplu, zona geografica si dimensiunea populatiei care poate fi afectata): *nu este cazul*.

 b) natura impactului: *redus*.

 c) natura transfrontaliera a impactului: *proiect fără impact transfrontalier*.

 d) intensitatea si complexitatea impactului: *in perioada de executie impactul asupra mediului este redus si temporar, riscul potential de poluare a solului fiind dat de pierderi accidentale de carburanti sau lubrefianti de la vehicule si utilaje.*

 e) probabilitatea impactului: *redusă, urmare a argumentelor menţionate la punctele a si b*.

 f) debutul, durata, frecvenţa şi reversibilitatea preconizate ale impactului: *impactul asupra mediului va exista în perioada desfăşurării lucrărilor de construire.*

 g) cumularea impactului cu impactul altor proiecte existente si/sau aprobate: *nu este cazul***.**

 h) posibilitatea de reducere efectiva a impactului: ***prin respectarea urmatoarelor conditii de realizare a proiectului:***

* împrejmuirea corespunzătoare a zonelor de lucru, montarea de avertizoare, etc;
	+ materialele necesare executării lucrărilor propuse se depozitează în locuri bine stabilite, amenajate corespunzător, în vederea prevenirii poluării solului/subsolului;
	+ managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea titularului proiectului, astfel:
* deşeurile municipale amestecate generate în perioada lucrărilor de construcţii vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* deşeurile industriale reciclabile rezultate în perioada lucrărilor de construcţii (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăţi autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021, *privind regimul deseurilor,*cu modificari si completari, titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 *privind autorizarea executării lucrărilor de construcţii, republicată,* cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE *de stabilire a unei liste de deşeuri în temeiul Directivei 2008/98/CE a Parlamentului European şi a Consiliului*;
* în conformitate cu OUG nr. 92/2021, *privind regimul deseurilor,*cu modificari si completari, titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile;
* in conformitate cu OUG nr. 92/2021, *privind regimul deseurilor,*cu modificari si completari, titularii pe numele cărora au fost emise autorizaţii de construire şi/sau desfiinţări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* in conformitate cu OUG nr. 92/2021, *privind regimul deseurilor,* cu modificari si completari , gestionarea deşeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

 a) fără a genera riscuri de contaminare pentru aer, apă, sol, faună sau floră;

 b) fără a crea disconfort din cauza zgomotului sau a mirosurilor; şi

 c) fără a afecta negativ peisajul sau zonele de interes special;

* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate ;
* se va asigura spălarea roților autovehiculelor pe platforme prevăzute cu sisteme de decantare a apelor uzate rezultate, astfel încât să se evite transferul de pământ pe drumurile publice;
* se interzice stocarea temporară şi depozitarea carburanţilor și substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* se vor asigura utilitățile necesare pentru realizarea lucrărilor în bune condiții (sursă apă potabilă, facilități igienico-sanitare, inclusiv toalete ecologice pentru personal, etc.);
* la terminarea lucrărilor, executantul are obligaţia curăţării zonelor afectate de orice materiale şi reziduuri, a refacerii solului în zonele unde acesta a fost afectat de lucrările de excavare, depozitare de materiale, staţionare de utilaje, în scopul redării în circuit la categoria de folosinţă deţinută iniţial;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construcției datorită funcționării necorespunzătoare a acestora;
* se va respecta SR nr. 10009/2017 – Acustică - *Limite admisibile ale nivelului de zgomot din mediul ambiant*, coroborat cu art.16, alin.(1) din anexa la Ordinul nr.119/2014 pentru aprobarea Normelor de igienă și sănătate publică privind mediul de viață al populației;
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987- *Calitatea aerului în zone protejate*;
* indicatorii de calitate ai apelor uzate evacuate în rețeaua de canalizare se vor încadra în limitele impuse de H.G. nr. 188/2002 anexa 2 – NTPA 002/2002, modificat și completat cu H.G. nr. 352/2005;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014, cu modificari si completari;
* respectarea prevederilor H.C.J.C. nr. 152/22.05.2013 *privind stabilirea suprafetelor minime de spatii verzi si a numarului minim de arbusti, arbori, plante decorative si flori aferente constructiilor realizate pe teritoriul administrativ al judetului Constanta*;
* în conformitate cu prevederile Legii nr. 292/2018, alin. (3) si (4), la finalizarea lucrărilor se va notifica APM Constanța, in vederea verificării respectarii prevederilor deciziei etapei de încadrare; Procesul-verbal întocmit în aceasta situaţie se anexează şi face parte integrantă din procesul-verbal de recepţie la terminarea lucrărilor;
* titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare.

**Program de monitorizare pe perioada realizării proiectului:**

* **buletin de analiză pentru pulberi totale în suspensie** (la limita amplasamentului), conform STAS 12574/1987 – Calitatea aerului în zone protejate – frecventa - **semestrial**.
* **buletin de analiză pentru zgomot** (la limita amplasamentului), conform SR nr. 10009/2017 – Acustică - Limite admisibile ale nivelului de zgomot din mediul ambiant, coroborat cu art.16, alin.(1) din anexa la Ordinul nr.119/2014 pentru aprobarea Normelor de igienă și sănătate publică privind mediul de viață al populației – frecvența **semestrial**.

**Buletinele de analiză se vor prezenta la Agenția pentru Protecția Mediului Constanța pe toată perioada realizării proiectului.**

***La finalizarea lucrarilor se va inainta la APM Constanta raportarea privind evidenta***

***deseurilor generate ca urmare a desfasurarii lucrarilor de construire.***

 **Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

 **DIRECTOR EXECUTIV, ŞEF SERVICIU A.A.A.,**

 **Celzin LATIF Lavinia-Monica ZECA**

 **Întocmit,**

 **Consilier Otilia Liana ISPAS**

Nota: redactat in 3(trei) exemplare.